৮০০০ জনকে পিছনে ফেলে ‘ISSF টাইটেল’ জিতল বাংলার কন্যা!

পুরুলিয়া: ইচ্ছা ও কঠোর পরিশ্রমের দ্বারা যে কোনও বাধাই অতিক্রম করা যায়। এমনটাই বলে অনেকে। কিন্তু এবার সেটাই করে দেখালেন পুরুলিয়া (Purulia) জেলার বলরামপুরের মেয়ে বৈষ্ণবী জয়সওয়াল (Vaishnavi Jaiswal)। দিল্লিতে (Delhi) আয়েজিত ৬৮তম ন্যাশনাল শুটিং পিস্তল চ্যাম্পিয়নশিপে (Shooting Championship) অভাবনীয় সাফল্য অর্জন করেছেন তিনি। প্রায় ৮০০০ প্রতিযোগীর মধ্যে লড়াই করে বৈষ্ণবী ‘ISSF টাইটেল’ জিতলেন তিনি। শুধু তাই নয়, ভারতের জাতীয় দলেও ট্রায়াল দেওয়ার ছাড়পত্র অর্জন করেছেন তিনি।

ডিসেম্বরের ১১ তারিখ থেকে রাজধানীতে শুরু হয়েছিল এই প্রতিযোগিতা। তার পরেই ১৫ ডিসেম্বর নিজের প্রতিভা সবার সামনে তুলে ধরলেন বৈষ্ণবী। এই প্রতিযোগিতায় সাব-ইউথ এবং ইউথ বিভাগে ১০ মিটার পিস্তল শুটিংয়ে অংশ নিয়েছিলেন তিনি। সেখানেই নির্দিষ্ট পয়েন্টে স্কোর করে ‘ISSF টাইটেল’ জিতলেন তিনি। এর পাশাপাশি আগামী দিনে ভারতীয় দলের হয়ে আন্তর্জাতিক মঞ্চে প্রতিনিধিত্ব করার লড়াইয়ে (ট্রায়াল) শামিল হওয়ার সুযোগ করে নিয়েছেন।

আরও খবর : একের পর এক পশ্চিমী ঝঞ্ঝা, বড়দিনেও পড়বে না জাঁকিয়ে শীত

জানা গিয়েছে, পুরুলিয়ার (Purulia) বলরামপুর ব্লকের পুরনো পোস্ট অফিস মোড় এলাকার বাসিন্দা বৈষ্ণবী। ছোটবেলায় স্থানীয় বেসরকারি স্কুলেই পড়াশোনা করেছেন। বর্তমানে তিনি দশম শ্রেণীর ছাত্রী। তবে শুটিংয়ের নেশা ও উন্নত প্রশিক্ষণের জন্য তিনি পাড়ি দিয়েছিলেন সুদূর উত্তরাখণ্ডের একটি বোর্ডিং স্কুলে। সেখানেই শুরু হয় তাঁর কঠোর অনুশীলন।

এর আগে রাজ্য স্তরে একাধিক পদক জিতে নিজের দক্ষতার প্রমাণ দিয়েছিলেন তিনি। উত্তরাখণ্ড রাজ্যের প্রতিনিধিত্ব করে জাতীয় স্তরে খেললেও, এই প্রতিযোগিতায় তিনি ছিলেন পুরুলিয়া জেলার একমাত্র প্রতিযোগী। এই প্রতিযোগিতায় জিতে বৈষ্ণবী জানান,”ভারতীয় দলের ট্রায়ালের জন্য প্রয়োজনীয় পয়েন্ট পেয়ে আমি অত্যন্ত খুশি। উত্তরাখণ্ড থেকে প্রতিনিধিত্ব করলেও পুরুলিয়ার একমাত্র মেয়ে হিসেবে এই সাফল্য আমার কাছে বড় পাওনা। আমার এখন একটাই লক্ষ্য—দেশের হয়ে অলিম্পিকে পদক জয় করা।”

দেখুন অন্য খবর :